Belowende draaiers in Indië geslyp | Netwerk24
Belowende draaiers in Indië geslyp
Shaun von BergFoto: Gallo ImagesKeshav Maharaj sal, na sy insluiting in die Proteas se eendaggroep wat na Engeland toer nie meer aan die einde van die maand saam met ’n groepie belowende draaiers van die land na Indië vertrek nie.Hy was na verneem vroeër nog in die groep wat die laaste klompie jare ’n oefenkamp vir draaiers in Indië bywoon.Die kamp word vanjaar van 30 April tot 7 Mei in Moembai gehou.Die Titans se Shaun von Berg, wat homself na ’n goeie seisoen ongelukkig kan ag om nie die SA A-span te haal nie, is onder die agt draaiers, wat weer die Protea Dane Piedt insluit.Daar sal soos met vorige besoeke ’n paar kolwers saam toer. Die Proteas se Theunis de Bruyn en nuwe SA A-kaptein, Aiden Markram, is onder die vier kolwers wat ’n kans gaan kry hul vaardighede teen draaiers daar op te skerp.Shukri Conrad, afrigter van SA A, Lawrence Mahatlane, afrigter van SA o.19, en Robin Peterson, voormalige Proteas-draaier, vergesel die groep.Die toergroep is: Draaiers: Kyle Simmonds (Cape Cobras), Dane Piedt (Cape Cobras), Tshepo Ntuli (Knights), George Linde (Cape Cobras), Akhona Kula (Knights), Shaun von Berg (Titans), Tsepo Ndwandwa (Fort Hare-akademie), Khaudise Molefe (Jeppe Boys High). Kolwers: Theunis de Bruyn (Knights), Aiden Markram (Titans), Aviwe Mgijima (Cape Cobras), Jason Smith (Cape Cobras).
Keshav: ‘Alle eer aan snellers’
Maharaj trek Swartpette uitmekaar